
1. [bookmark: _Toc413837925][bookmark: _Toc368566380][bookmark: _Toc368392529][bookmark: _Toc368392479]
VISPĀRĪGĀ INFORMĀCIJA
1.1. Iepirkuma procedūras veids, nosaukums un identifikācijas numurs
Saskaņā ar Publisko iepirkumu likuma (turpmāk – PIL) 8.panta pirmās daļas 1.punktu – atklāts konkurss “Tehnoloģisko iekārtu piegāde (4.kārta)”, iepirkuma identifikācijas numurs: RTU 2026/14-4 (turpmāk – Konkurss). Konkursa rezultātā tiks piešķirtas tiesības slēgt līgumus par tehnoloģisko iekāru piegādi (turpmāk – Līgums).
1.2. Pasūtītājs 
	Pasūtītāja nosaukums
	Rīgas Tehniskā universitāte

	Adrese
	Ķīpsalas iela 6A, Rīga, LV-1658

	Reģistrācijas Nr.
	90000068977

	Pasūtītāja pircēja profila adrese Elektronisko iepirkumu sistēmā (turpmāk – EIS): 
	https://www.eis.gov.lv/EKEIS/Supplier/Organizer/819 
(turpmāk arī – Pasūtītāja pircēja profila adrese EIS)

	Konkursa saite EIS 
e– konkursu apakšsistēmā
	[bookmark: _Hlk15228527]https://www.eis.gov.lv/EKEIS/Supplier/Procurement/178462 (turpmāk arī – Konkursa sadaļa EIS e–konkursu apakšsistēmā)

	Kontaktpersona par iepirkuma procedūru
	Iepirkumu un pasūtījumu centra projektu vadītāja Ilva Prātiņa.
Tālr. 67089149, e – pasts: ilva.pratina@rtu.lv.
Kontaktpersona sniedz tikai organizatoriska rakstura informāciju par iepirkumu.

	Darba laiks
	No pirmdienas līdz piektdienai 08.30–17.00 



1.3. Informācijas apmaiņas kārtība
1.3.1. Pasūtītājs un ieinteresētais piegādātājs ar informāciju apmainās rakstveidā.
1.3.2. Ieinteresētais piegādātājs jautājumus par Konkursa nolikumu uzdod rakstveidā, nosūtot tos elektroniski Konkursa sadaļā EIS e–konkursu apakšsistēmā.
1.3.3. [bookmark: _Hlk15227187][bookmark: _Hlk32226739]Ja ieinteresētais piegādātājs laikus pieprasa papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu (turpmāk – Pretendentu) atlasi, Pasūtītājs to sniedz piecu darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām. Atbildes uz piegādātāju pieprasījumiem sniegt papildu informāciju par Konkursa nolikumu tiek nosūtītas piegādātājam, kas uzdevis jautājumu, un vienlaikus publicētas Konkursa sadaļā EIS e–konkursu apakšsistēmā.
1.3.4. Ieinteresēto piegādātāju pienākums ir pastāvīgi sekot Konkursa sadaļā EIS e–konkursu apakšsistēmā publicētajai informācijai.
1.3.5. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju par Konkursu, kam ir nodrošināta brīva un tieša elektroniska pieeja Konkursa sadaļā EIS e–konkursu apakšsistēmā.
1.4. Piekļuve iepirkuma procedūras dokumentiem
1.4.1. [bookmark: _Hlk15229893]Ieinteresētais piegādātājs Konkursa nolikumu un ar to saistīto dokumentāciju var saņemt lejuplādējot elektroniskajā formātā Konkursa sadaļā EIS e–konkursu apakšsistēmā.
1.4.2. Ieinteresētais piegādātājs Konkursa sadaļā EIS e–konkursu apakšsistēmā var reģistrēties kā Konkursa nolikuma saņēmējs, ja tas ir reģistrēts EIS kā piegādātājs.[footnoteRef:1] [1: Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883] 

1.4.3. Ja ieinteresētais piegādātājs pieprasa izsniegt Konkursa nolikumu drukātā veidā, Pasūtītājs to izsniedz ieinteresētajam piegādātājam bez maksas trīs darba dienu laikā pēc tam, kad saņemts attiecīgs pieprasījums, ievērojot nosacījumu, ka pieprasījums iesniegts laikus pirms piedāvājumu iesniegšanas termiņa beigām.
1.4.4. [bookmark: _Hlk15227597]Lejuplādējot Konkursa nolikumu, ieinteresētais piegādātājs apņemas sekot līdzi turpmākajām izmaiņām Konkursa nolikumā, kā arī Pasūtītāja sniegtajām atbildēm uz ieinteresēto piegādātāju jautājumiem, kas tiks publicētas Konkursa sadaļā EIS e–konkursu apakšsistēmā.
1.5. Prasības piedāvājuma noformējumam
1.5.1. [bookmark: _Hlk15228566]Piedāvājums jāiesniedz elektroniski Konkursa sadaļā EIS e–konkursu apakšsistēmā, ievērojot šādas Pretendenta izvēles iespējas:
1.5.1.1. [bookmark: _Hlk15228605]izmantojot Konkursa sadaļas EIS e–konkursu apakšsistēmas piedāvātos rīkus, aizpildot minētās sistēmas e–konkursu apakšsistēmā šā iepirkuma sadaļā ievietotās formas;
1.5.1.2. elektroniski aizpildāmos dokumentus elektroniski sagatavojot ārpus Konkursa sadaļas EIS e–konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.5.1.3. elektroniski sagatavoto piedāvājumu šifrējot ārpus Konkursa sadaļas EIS e–konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.5.2. Sagatavojot piedāvājumu, Pretendents ievēro, ka:
1.5.2.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
1.5.2.2. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
1.5.2.3. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms;
1.5.2.4. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēt tiesīgajam vai pilnvarotajam pārstāvim.
1.5.3. Piedāvājums sastāv no atsevišķiem elektroniski sagatavotiem un parakstītiem dokumentiem:
1.5.3.1. pieteikuma dalībai Konkursā (Konkursa nolikuma 1.pielikums, tai skaitā, Konkursa nolikuma 1.5.2.3.punktā vai 1.5.2.4.apakšpunktā norādītā pilnvara);
1.5.3.2. Pretendenta kvalifikācijas dokumentiem;
1.5.3.3. tehniskā piedāvājuma – Pretendents iesniedz apliecinājumu, ka ir pilnībā iepazinies ar Tehniskajā specifikācijā izvirzītajiem noteikumiem piegādes veikšanā, par visiem neskaidrajiem jautājumiem ir pieprasījis informāciju, un tam ir skaidra un saprotama iepirkuma līguma izpilde (Konkursa nolikuma 1.pielikums un 4.pielikums), pievienojot Tehniskajam piedāvājumam Konkursa nolikumā norādītos dokumentus;
1.5.3.4. finanšu piedāvājuma (Konkursa nolikuma 3.pielikums).
1.5.4. Pretendents piedāvājuma noformēšanā ievēro Elektronisko dokumentu likumā noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.5.5. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar Pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
1.5.6. Ja Pasūtītājam rodas šaubas par iesniegtās dokumenta kopijas autentiskumu, tas ir tiesīgs pieprasīt, lai Pretendents uzrāda dokumenta oriģinālu. Gadījumā, ja Pasūtītājs konstatē pretrunas starp piedāvājuma oriģinālā un tā kopijā iekļauto informāciju, tas vadās no piedāvājuma oriģinālā ietvertās informācija.
1.5.7. Piedāvājums jāsagatavo latviešu vai angļu valodā. Citā Svešvalodā sagatavotiem piedāvājuma dokumentiem jāpievieno apliecināts tulkojums latviešu vai angļu valodā. Par dokumentu tulkojuma atbilstību oriģinālam atbild Pretendents. (saskaņā ar iepirkuma komisijas 2026.gada 11.augusta sēdes protokolu Nr.2)
1.5.8. [bookmark: _Hlk237340453]Ja uz piedāvājuma iesniegšanas brīdi pretendents nevar nodrošināt ražotāja tehnisko dokumentu tulkojumu latviešu valodā, tiem jābūt angļu valodā. un pēc Iepirkuma komisijas pieprasījuma pretendents iesniedz attiecīgā dokumenta tulkojumu latviešu valodā. (saskaņā ar iepirkuma komisijas 2026.gada 11.augusta sēdes protokolu Nr.2)
1.5.9. Piedāvājums jāsagatavo tā, lai nekādā veidā netiktu apdraudēta Konkursa sadaļas EIS e–konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas jāiesniedz derīga elektroniska atslēga un parole šifrētā dokumenta atvēršanai.
1.6. Piedāvājuma iesniegšanas un atvēršanas vieta, datums, laiks un kārtība
1.6.1. Ieinteresētais piegādātājs piedāvājumu iesniedz līdz EIS e–konkursu apakšsistēmā norādītajam termiņam.
1.6.2. Ārpus Konkursa sadaļas EIS e–konkursu apakšsistēmas iesniegtie piedāvājumi tiks atzīti par neatbilstošiem Konkursa nolikuma prasībām.
1.6.3. Pretendentu piedāvājumi, kas saņemti ārpus Konkursa sadaļas EIS e–konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.6.4. Piedāvājumi tiks atvērti EIS e–konkursu apakšsistēmā norādītā termiņa. 
1.6.5. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
1.6.6. Piedāvājuma atsaukšanai ir bezierunu raksturs, un tā izslēdz Pretendentu no tālākas dalības Konkursā.
1.6.7. Piedāvājumu atvēršanas sanāksme ir atklāta un tā notiks elektroniski. Tās norises gaitai var sekot līdzi jebkurš ieinteresētais piegādātājs.
1.6.8. Pretendentu piedāvājumu vērtēšanu Pasūtītājs veic slēgtās sēdēs.
1.6.9. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, Pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
1.6.10. Tiek uzskatīts, ka Pretendenti, iesniedzot savus piedāvājumus, apliecina, ka ir iepazinušies un piekrīt Konkursa nolikuma un tā pielikumu noteikumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz iepirkuma līgumā noteiktajām vai ar to saistītajām darbībām.
1.7. Datu apstrādes noteikumi
Pasūtītājs Konkursā iesniegtos personas datus apstrādās, Konkursa dokumentus glabās un personas datus nodos Iepirkumu uzraudzības birojam un/vai Eiropas Savienības Oficiālajam Vēstnesim un/vai Centrālajai finanšu un līgumu aģentūrai un/vai citām Eiropas Savienības fondu vadībā iesaistītājām iestādēm un/vai Administratīvajai rajona tiesai atbilstoši PIL, Eiropas Savienības fondu vadību regulējošos tiesību aktos,  Eiropas Parlamenta un Padomes 2016.gada 27 aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti” un citos normatīvajos aktos noteiktajām prasībām.
2. INFORMĀCIJA PAR IEPIRKUMA PRIEKŠMETU
2.1. [bookmark: _Toc355962355]Iepirkuma priekšmets ir fotonisko komponenšu analizatora piegāde, saskaņā ar Nolikumu, Tehnisko specifikācijas (Nolikuma 2.pielikums) un Līguma (Nolikuma 4.pielikums) prasībām.
2.2. Iepirkuma nomenklatūra (CPV kods31000000-6 (Elektriskie mehānismi, aparāti, iekārtas un palīgmateriāli; apgaismojums). Papildu CPV kodi: 32000000-3 (Radio, televīzijas, komunikāciju, telekomunikāciju un saistītās iekārtas un aparāti), 38000000-5 (Laboratorijas, optiskās un precīzijas ierīces (izņemot brilles)).
2.3. Iepirkuma priekšmets nav dalīts daļās:
2.4. Pretendents iesniedz vienu piedāvājuma variantu. Piedāvājums jāiesniedz par pilnu iepirkuma priekšmeta apjomu.
2.5. [bookmark: _Toc413837938][bookmark: _Toc355962357][bookmark: _Toc355962362][bookmark: _Toc368566396][bookmark: _Toc368392545][bookmark: _Toc368392495]Plānotais Līguma darbības termiņš saskaņā ar Tehniskajā specifikācijā noteikto.
2.6. Preces piegādes vieta: saskaņā ar Tehniskajā specifikācijā noteikto.
2.7. Piedāvājuma izvēles kritērijs: Pasūtītājs iepirkuma Līgumu slēgs, pamatojoties uz Pretendents piedāvājumu, saskaņā ar Konkursa nolikumā izvirzītajiem noteikumiem un Līguma projektu (Nolikuma 4.pielikums);
2.8. Pretendentam, kuram piešķirtas Līguma slēgšanas tiesības ir pienākums noslēgt Līgumu atbilstoši Konkursa nolikuma 4.pielikumam 5 (piecu)  darba dienu laikā no dienas, kad no Pasūtītāja ir saņemts uzaicinājums parakstīt Līgumu;
2.9. Līguma izpildē iesaistītā personāla un apakšuzņēmēju nomaiņa, kā arī papildu personāla un apakšuzņēmēju iesaistīšana Līguma izpildē iespējama Publisko iepirkumu likuma un Līgumā noteiktajā kārtībā un gadījumos;
2.10. Iebildumus par Līguma projektu (Nolikuma 4.pielikums) noteikumiem, iesniedz rakstveidā Konkursa nolikuma 1.3.punktā noteiktajā kārtībā. Pēc piedāvājuma iesniegšanas termiņa beigām iebildumi par Līguma projektu netiks ņemti vērā.
3. PRETENDENTU ATLASES NOSACĪJUMI
3.1. Pretendentu atlases nosacījumi ir obligāti visiem Pretendentiem, kuri vēlas iegūt tiesības slēgt Līgumu.
3.2. Konkursā var piedalīties jebkura fiziska vai juridiska persona vai šādu personu apvienība jebkurā to kombinācijā, kas atbilst iepirkuma dokumentācijā izvirzītajām prasībām. Pretendenti – fiziskas vai juridiskas personas vai šādu personu apvienība jebkurā kombinācijā, kas iesniegusi piedāvājumu Konkursā nolikumā izvirzītajām prasībām.
3.3. Saskaņā ar PIL 2.2pantu Pretendents, lai izpildītu ar Iepirkuma līgumu uzņemtās saistības, nedrīkst Iepirkuma piedāvājumā ietvert Krievijas Federācijas un Baltkrievijas Republikas izcelsmes preces un pakalpojumus, ja Iepirkuma komisija konstatēs, ka piedāvājumā ir ietvertas Krievijas Federācijas un Baltkrievijas Republikas izcelsmes preces un pakalpojumus, tad šāds pretendenta piedāvājums tiks noraidīts un netiks veikta tā tālāka vērtēšana.
3.4. Pretendentu izslēgšanas noteikumi
3.4.1. Pasūtītājs izslēdz Pretendentu no dalības iepirkuma procedūrā, ja uz Pretendentu attiecas kāds no Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14.punktā minētiem izslēgšanas iemesliem. Šajā punktā minētie izslēgšanas iemesli attiecas arī uz jebkuru no Publisko iepirkumu likuma 42.panta trešajā daļā minētajām personām, saskaņā ar pārejas noteikumu 28.punkta 2.apakšpunktu Pasūtītājs neattiecinās PIL 42.panta otrās daļas 1., 2. un 3.punktos minētos izslēgšanas iemeslus uz personām, kurām pretendentā ir izšķirošās ietekme uz līdzdalības pamata normatīvo aktu par koncerniem izpratnē un PIL 42.panta otrās daļas 1., 2. un 11.punktos minētos izslēgšanas iemeslus uz pretendenta patieso labuma guvēju.
3.4.2. [bookmark: _Hlk184826585]Nolikuma 3.3.1.apakšpunktā minēto apstākļu esamību Pasūtītājs, Publisko iepirkumu likuma 42.panta noteiktajā kārtībā, pārbauda attiecībā uz Pretendentu, kuram būtu piešķiramas Līguma slēgšanas tiesības.
3.4.3. Piedāvājuma izvērtēšanā Pasūtītājs ņems vērā Eiropas Komisijas Padomes Regulas (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā noteikto.
3.5. Prasības attiecībā uz Pretendenta iespējām veikt profesionālo darbību, tehniskajām un profesionālajām spējām:
	[bookmark: _Hlk83295766]Nr.
p.k.
	Kvalifikācijas prasības 
	Dokuments kvalifikācijas prasības atbilstības novērtēšanai

	3.5.1.
	Pretendents piedāvājumā ietver pieteikumu par piedalīšanos Konkursā (Konkursa nolikuma 1.pielikums).


	Pretendenta pieteikums par piedalīšanos Konkursā (Konkursa nolikuma 1.pielikums). 
Ja pieteikumu paraksta Pretendenta pārstāvja pilnvarota persona, papildus iesniedz Pretendenta amatpersonas ar pārstāvības tiesībām izdotu pilnvaru (oriģināls vai apliecināta kopija) citai personai parakstīt piedāvājumu, ja tā atšķiras no Latvijas Republikas Uzņēmumu reģistrā norādītās informācijas.
Gadījumā, ja piedāvājumu iesniedz personu apvienība, piedāvājuma dokumentus paraksta atbilstoši personu savstarpējās vienošanās nosacījumiem.
Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka Vispārīgās vienošanās  daļa, tiesības un pienākumi iesniedzot piedāvājumu, kā arī attiecībā uz iespējamo Vispārīgās vienošanās slēgšanu, kā arī jānorāda persona, kura pārstāv piegādātāju apvienību Konkursā, ja nav norādīta persona, kura pārstāv piegādātāju apvienību Konkursā, tad visi piegādātāju apvienības biedri paraksta Pretendenta pieteikumu.

	3.5.2. 
	Ja Pretendents ir komersants, tas ir reģistrēts, licencēts un sertificēts atbilstoši attiecīgās valsts normatīvo aktu prasībām.
Ja par iepirkuma uzvarētāju tiek atzīta personu apvienība, tās pienākums ir līdz Vispārīgās vienošanās noslēgšanai, bet ne vēlāk kā 10 dienu laikā no dienas, kad saskaņā ar Publisko iepirkumu likumu Pasūtītājs ir informējis Pretendentu par Vispārīgās vienošanās slēgšanas tiesību piešķiršanu, pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu, ja tas nepieciešams Vispārīgās vienošanās noteikumu sekmīgai izpildei.
Šajā punktā minēto termiņu var pagarināt, ja attiecīgais ārvalsts Pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks.
	Pasūtītājs pārbauda, vai Pretendents, ja tas ir komersants, ir reģistrēts Uzņēmumu reģistra Komercreģistrā.
Ārvalstu Pretendents, ja Pretendents ir komersants, iesniedz kompetentas attiecīgās valsts institūcijas izsniegtu dokumentu (oriģinālu vai apliecinātu kopiju), kas apliecina, ka Pretendents reģistrēts atbilstoši attiecīgās valsts normatīvo aktu prasībām.
Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja apvienība tiks atzīta par iepirkuma uzvarētāju, tā izpildīs Konkursa nolikuma 3.5.2. apakšpunktā minētos nosacījumus (ietverts Konkursa nolikuma 1.pielikumā).

	3.5.3.
	Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura.


	Šādā gadījumā Pretendents pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā.

	3.5.4.
	Ja Pretendents Līguma izpildē plāno piesaistīt apakšuzņēmējus, tad Pretendentam jāiesniedz  informācija par tiem.


	Pretendents pieteikumā dalībai Konkursā (Konkursa nolikuma 1.pielikums) iekļauj informāciju par Pretendenta apakšuzņēmējiem, norādot katram apakšuzņēmējam izpildei nododamo Līguma daļas apjomu procentos un EUR no kopējā apjoma.
Apakšuzņēmēja apliecinājums par tā gatavību veikt tam izpildei nododamo Līguma daļu, papildus pievienojot dokumentu, kas apliecina apliecinājumu parakstījušās personas tiesības pārstāvēt attiecīgo personu Konkursa ietvaros, ja tā atšķiras no Latvijas Republikas Uzņēmumu reģistrā norādītās.
Ja Pretendents Līguma izpildē neplāno piesaistīt apakšuzņēmējus, Pretendents to norāda Pretendenta pieteikumā (Konkursa nolikuma 1.pielikums).

	3.5.5.
	Pretendents ir tiesīgs izplatīt tā piedāvāto preci Latvijas Republikas teritorijā, veikt preces uzstādīšanu, pasūtītāja darbinieku apmācību darbam ar preci un nodrošināt garantijas saistību izpildi.


	Pretendents iesniedz preces ražotāja vai tā autorizēta pārstāvja apliecinošu dokumentu, kas ļauj pretendentam tā piedāvātās preces izplatīšanu Latvijas Republikas teritorijā, veikt preces uzstādīšanu, pasūtītāja darbinieku apmācību darbam ar preci un nodrošināt garantijas saistību izpildi.



3.6. Ja attiecināms – ārvalstī reģistrēts vai pastāvīgi dzīvojošs Pretendents iesniedz attiecīgās kompetentās institūcijas izziņu, kas apliecina, ka uz Pretendentu un Publisko iepirkumu likuma 42.pantā minētajām personām neattiecas šajā pantā minētie izslēgšanas noteikumi. Šajā punktā minētajai izziņai ir jābūt izsniegtai ne agrāk kā 6 (sešus) mēnešus pirms tās iesniegšanas dienas, ja izziņas izdevējs nav norādījis īsāku tās derīguma termiņu
3.7. Ja attiecināms – pamatojoties uz Starptautisko un Latvijas Republikas nacionālo sankciju likuma 11.1 panta pirmajai un otrajai daļai, lai pārliecinātos par ārvalstu Pretendenta amatpersonām, Pretendents iesniedz kompetentas institūcijas izsniegtu izziņu, kurā iekļauta informācija par valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, un Pretendenta apliecinājumu, ka informācija aizvien ir aktuāla.
3.8. Ja attiecināms – pamatojoties uz Publisko iepirkumu likuma 43.panta otro daļu, ja Pretendents vai personālsabiedrības biedrs, ja Pretendents ir personālsabiedrība, atbilst Publisko iepirkumu likuma 42.panta otrās daļa 1. -7.apakšpunktā un 10. – 14.apakšpunktā minētajam izslēgšanas gadījumam, Pretendents norāda to piedāvājumā un, ja tiek atzīts par tādu, kuram būtu piešķiramas Vispārīgās vienošanās slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
3.9. Tehniskās prasības
3.9.1. [bookmark: _Hlk58239002]Pretendents iesniedz apliecinājumu, ka ir iepazinies ar Konkursa nolikumu, t.sk., Līgumu, par visiem neskaidriem jautājumiem ir pieprasījis informāciju, piekrīt šajos dokumentos izvirzītajām prasībām un apņemas tos izpildīt (Konkursa nolikuma 1.pielikums). 
3.9.2. Pretendents Tehnisko piedāvājumu sagatavo un iesniedz, ievērojot Konkursa nolikuma 2.pielikumā “Tehniskas specifikācija un tehniskais piedāvājums” noteiktās prasības,
3.9.3. Tehniskajā piedāvājumā ietver detalizētu aprakstu saskaņā ar Tehniskās specifikācijas prasībām (Pretendentam piedāvājumā detalizēti jāapraksta piedāvātā prece, lietošanas un garantijas noteikumi un cita informācija pēc pretendenta ieskatiem).
3.9.4. Pretendents nedrīkst iesniegt Tehniskā piedāvājuma variantus.
3.10. Finanšu piedāvājums
3.10.1. Pretendents Finanšu piedāvājumu sagatavo un Finanšu piedāvājumu iesniedz, ievērojot Konkursa nolikuma 3.pielikumā “Finanšu piedāvājums” noteiktās prasības un paredzēto veidlapu.
3.10.2. Pretendents aprēķinot kopējo piedāvāto cenu, iekļauj tajā piedāvāto cenu par preces iegādi, piegādi, uzstādīšanu un Pasūtītāja darbinieku apmācību saskaņā ar Tehniskās specifikācijas noteikumiem, un visas izmaksas, kas saistītas ar pilnīgu un kvalitatīvu Līgums izpildi, tajā skaitā, bet ne tikai, darbaspēka izmaksas, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN. 
3.10.3. Finanšu piedāvājumā visiem aprēķiniem ir jābūt veiktiem, novērtējot Tehniskajā specifikācijā ietvertās prasības.
3.10.4. Pretendents finanšu piedāvājumā norāda cenas ar precizitāti 2 (divas) zīmes aiz komata. Ja finanšu piedāvājumā būs norādītas vairāk par 2 (divām) zīmēm aiz komata, Komisija nepiemēros matemātisko noapaļošanu un vērtēšanā neņems vērā sākot ar trešo zīmi aiz komata.
3.10.5. Pretendents nedrīkst veikt izmaiņas Finanšu piedāvājuma formā.
3.10.6. Pretendents nedrīkst iesniegt Finanšu piedāvājuma variantus.
4. EIROPAS VIENOTAIS IEPIRKUMA PROCEDŪRAS DOKUMENTS
4.1. [bookmark: _Hlk9445923]Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām Pretendentu atlases prasībām. 
4.2. [bookmark: _Hlk11919441]Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Konkursa dokumentos noteiktajām Pretendentu atlases prasībām, tas iesniedz šo dokumentu arī par piegādātāju apvienības dalībnieku, katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, kā arī par Pretendenta norādīto apakšuzņēmēju, kura sniedzamo pakalpojumu vērtība ir vismaz 10 procenti no Vispārīgās vienošanās vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
4.3. Personām, uz kuru spējām Pretendents balstās, ir jāaizpilda sadaļa par izslēgšanas noteikumiem, kā arī jānorāda informācija attiecībā uz tiem atlases kritērijiem, par kuriem Pretendents uz konkrēto personu ir balstījies.
4.4. Eiropas vienoto iepirkuma procedūras dokumentu aizpilda Pretendents atbilstoši prasībām, kuras nosaka Eiropas komisijas 2016. gada 5. janvāra īstenošanas regula Nr. 2016/7 https://eur-lex.europa.eu/legal-content/LV/TXT/?uri=CELEX:32016R0007 , ar ko nosaka standarta veidlapu Eiropas vienotajam iepirkuma procedūras dokumentam (regulas 2. pielikums).
4.5. Eiropas vienotais iepirkuma procedūras dokuments ir pieejams Elektronisko iepirkumu sistēmā (adrese: http://espd.eis.gov.lv/).
5. PIEDĀVĀJUMA IZVĒLES KRITĒRIJS UN PIEDĀVĀJUMU VĒRTĒŠANA
5.1. [bookmark: _Toc413837946][bookmark: _Toc368566404][bookmark: _Toc368392553][bookmark: _Toc368392503][bookmark: _Hlk15238863]Iepirkuma komisija veic piedāvājumu noformējuma pārbaudi un Pretendentu atlasi slēgtā sēdē, kuras laikā Iepirkuma komisija pārbauda piedāvājumu atbilstību nolikumā noteiktajām prasībām.
5.2. Piedāvājuma izvēles kritērijs -  saimnieciski izdevīgākais piedāvājums, ko nosaka pēc šādiem saimnieciskā izdevīguma vērtēšanas kritērijiem:
 
	Nr.p.k.
	Vērtēšanas kritērijs
	Punktu piešķiršanas aprēķins un vērtēšanas metodika
	Maksimālie punkti

	1. 
	Preces cena un Preces piegādes kopējā summa EUR bez PVN (A)
	Maksimālais punktu skaits tiek piešķirts Pretendentam. Kurš piedāvājis zemāko kopējo summu*. Attiecīgi pārējiem pretendentiem punkti tiek piešķirti, ievērojot proporcionalitātes principu, punkti skaitu aprēķinot pēc formulas:
A = Emin./Epret. x 95
A = Vērtējamā Pretendenta iegūtais punktu skaits par tā piedāvāto kopējo summu, ar precizitāti līdz 2 (diviem) cipariem aiz komata.
Emin = zemākā piedāvātā kopējā summa, EUR bez PVN
Epret = vērtējamā pretendenta piedāvātā kopējā summa, EUR bez PVN
*Finanšu piedāvājuma (Nolikuma 3.pielikuma) kopējā summa EUR bez PVN, kas ir vērtējamā summa.
	95

	2. 
	Elektroenerģijas patēriņš (B)
	Maksimālais punktu skaits tiek piešķirts Pretendentam. Kurš piedāvājis Preci ar zemāko elektroenerģijas patēriņu. Attiecīgi pārējiem pretendentiem punkti tiek piešķirti, ievērojot proporcionalitātes principu, punkti skaitu aprēķinot pēc formulas:
A = Emin./Epret. x 5
A = Vērtējamā Pretendenta iegūtais punktu skaits par tā piedāvātās preces elektroenerģijas patēriņu, ar precizitāti līdz 2 (diviem) cipariem aiz komata.
Emin =  prece ar zemāko elektroenerģijas patēriņu (W)
Epret = vērtējamā pretendenta piedāvātās preces elektroenerģijas patēriņš (W)
	5

	Kopā (P)
	Kopējais katra pretendenta iegūtais punktu skaits tiek aprēķināts sekojoši(ar precizitāti līdz 2 (diviem) cipariem aiz komata) :
P = A+B
	100



5.3. Pasūtītājs atlasa Pretendentus saskaņā ar izvirzītajām kvalifikācijas prasībām, pārbauda piedāvājumu atbilstību Konkursa nolikumā noteiktajām prasībām un piedāvājumu saskaņā ar noteikto piedāvājuma izvēles kritēriju. 
5.4. Piedāvājuma noformējuma pārbaude:
5.4.1. Pasūtītājs novērtē piedāvājuma noformējuma atbilstību Konkursa nolikuma 1.5.punktā noteiktajām prasībām; 
5.4.2. Pasūtītājs ir tiesīgs noraidīt Pretendentu, un tā piedāvājumu tālāk nevērtēt, ja piedāvājums nav noformēts atbilstoši Konkursa nolikuma 1.5.punkta prasībām. 
5.5. Pretendentu kvalifikācijas pārbaude: 
5.5.1. Pasūtītājs pārbauda vai Pretendents ir iesniedzis visus Konkursa nolikumā noteiktos dokumentus un informāciju;
5.5.2. gadījumā, ja Pasūtītājam radīsies šaubas par Pretendenta atbilstību Konkursa nolikuma 3.5.punktā noteiktajām kvalifikācijas prasībām, tas ir tiesīgs pieprasīt Pretendentam dokumentārus pierādījumus vai paskaidrojumus, lai pārliecinātos par sniegto informāciju;
5.5.3. ja Pasūtītājs konstatē, ka Pretendents neatbilst Konkursa nolikumā noteiktajām Pretendentu kvalifikācijas prasībām, Pasūtītājs noraida Pretendentu, un tā piedāvājumu tālāk nevērtē.
5.6. Tehniskā piedāvājuma pārbaude:
5.6.1. Pasūtītājs veic Pretendenta Tehniskā piedāvājuma atbilstību Nolikuma 3.9.punktā un Tehniskajā specifikācijā izvirzītajām prasībām; 
5.6.2. Pretendenta piedāvājums tiek noraidīts, ja Pasūtītājs konstatē, ka nav iesniegti Tehniskā piedāvājuma dokumenti vai to saturs neatbilst Konkursa nolikumā vai Tehniskajā specifikācijā izvirzītajām prasībām, vai tehniskais piedāvājums nav iesniegts par pilnu Konkursa apjomu.
5.7. Finanšu piedāvājuma pārbaude:
5.7.1. Pasūtītājs pārbauda, vai Pretendenta Finanšu piedāvājums sagatavots atbilstoši Konkursa nolikuma 3.pielikumam, un Konkursa nolikuma 3.10.punktā norādītajām prasībām;
5.7.2. ja Pasūtītājs konstatē, ka Pretendenta iesniegtais Finanšu piedāvājums neatbilst Konkursa nolikuma 3.pielikumam vai nav ievēroti Konkursa nolikuma 3.10.punkta nosacījumi, tai skaitā mainīta finanšu piedāvājumā iekļautā informācija par ko jāiesniedz cenas, Pasūtītājs noraida Pretendentu, un tā piedāvājumu tālāk nevērtē;
5.7.3. Pasūtītājs pārbauda vai Pretendents piedāvājumā nav pieļāvis aritmētiskās kļūdas. Ja Pasūtītājs konstatēs, ka Pretendents Finanšu piedāvājumā ir pieļāvis aritmētiskās kļūdas, Pasūtītājs veic aritmētisko kļūdu labojumu un vērtē Pretendenta Finanšu piedāvājumu, ņemot vērā aritmētiskās kļūdas labojumu. Par aritmētiskās kļūdas labojumu Pasūtītājs informē attiecīgo Pretendentu.
5.8. [bookmark: _Ref367976907]Ja Pasūtītājam radīsies šaubas, ka Pretendenta piedāvājums ir nepamatoti lēts, tas rīkosies saskaņā ar Publisko iepirkumu likuma 53.pantā noteikto.
5.9. Ja vairākiem Pretendentiem piedāvājuma novērtējums ir vienāds, tad Pasūtītājs par izšķirošo piedāvājuma izvēles kritēriju iesniegtais nosaka A kritēriju, gadījumā, ja arī šis kritērijs būs vienāds vairākiem Pretendentiem, tad Pasūtītājs rīkos atklātu izlozi, uzaicinot tajā piedalīties attiecīgos Pretendentus. Ja Pretendents neierodas uz izlozi, Pasūtītājs veic izlozi bez Pretendenta klātbūtnes.
6. LĒMUMA PAR KONKURSA REZULTĀTU
PIEŅEMŠANA UN PAZIŅOŠANA
6.1. [bookmark: _Hlk15238253]Pirms lēmuma par Līguma slēgšanas tiesību piešķiršanu, Pasūtītājs pārbauda, vai attiecībā uz Pretendentu, kuram atbilstoši citām paziņojumā par līgumu un Konkursa nolikumā noteiktajām prasībām un izraudzītajam piedāvājuma izvēles kritērijam būtu piešķiramas Līguma slēgšanas tiesības, nav attiecināmi Publisko iepirkumu likuma 42.panta otrās daļa 1. -7.apakšpunktā un 10. – 14.apakšpunktā izslēgšanas nosacījumi un Starptautisko un Latvijas Republikas nacionālo sankciju likuma 11.1 pantā noteiktās starptautiskās vai nacionālās sankcijas. Pasūtītājs minēto izslēgšanas nosacījumu pārbaudi veic Publisko iepirkumu likuma 42.pantā noteiktajā kārtībā un termiņos.  
6.2. Ja nepieciešams, Pasūtītājs uzticamības nodrošināšanai iesniegto pierādījumu vērtēšanu veic saskaņā ar Publisko iepirkumu likuma 43.panta nosacījumiem.
6.3. Līguma slēgšanas tiks piešķirtas pretendentam, kurš būs iesniedzis saimnieciski izdevīgāko piedāvājumu, kurš saskaņā ar Konkursa nolikuma 5.2.punktā noteiktajiem vērtēšanas kritērijiem ieguvis lielāko punktu skaitu.
6.4. Visi Pretendenti tiek rakstveidā informēti par Konkursa rezultātu trīs darba dienu laikā no lēmuma pieņemšanas dienas.
6.5. Ja Konkursā nav iesniegti piedāvājumi, Pasūtītājs pieņem lēmumu izbeigt Konkursu.
6.6. Pasūtītājs var jebkurā brīdī pārtraukt Konkursu, ja tam ir objektīvs pamatojums.
7. IEPIRKUMA LĪGUMA NOTEIKUMI UN SLĒGŠANA
7.1. [bookmark: _Hlk15238826]Pasūtītājs slēgs iepirkuma līgumu, pamatojoties uz Pretendenta piedāvājumu, saskaņā ar Konkursa nolikumā izvirzītajiem noteikumiem un Līguma projektu (Konkursa nolikuma 4.pielikums), ievērojot Publisko iepirkumu likuma 60. panta sestajā daļā noteikto – ne ātrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Publisko iepirkumu likuma 68. pantā noteiktajā kārtībā iesniegts iesniegums par Konkursa pārkāpumiem. Līguma noteikumu, slēdzot Līgumu, netiks mainīti. 
7.2. Līgumus tiek sagatavots, pamatojoties uz Pasūtītāja lēmumu par Līguma slēgšanas tiesību piešķiršanu un Pretendenta, kuram piešķirtas Līguma slēgšanas tiesības, iesniegto piedāvājumu. 
7.3. Pasūtītājs, ievērojot Publisko iepirkumu likuma 60.panta devītās daļas 1.punktā noteikto, ir tiesīgs slēgt Līgumu, neievērojot nogaidīšanas termiņa beigas, ja vienīgajam Pretendentam ir piešķirtas Līguma slēgšanas tiesības un nav kandidātu, kas būtu tiesīgi iesniegt iesniegumu Iepirkumu uzraudzības birojam par pārkāpumiem Konkursā.
7.4. Iebildumus par Līguma projekta (Konkursa nolikuma 4.pielikums) noteikumiem, iesniedz rakstveidā Konkursa nolikuma 1.3.punktā noteiktajā kārtībā. Pēc piedāvājumu iesniegšanas termiņa beigām iebildumi par Līguma projektu netiks ņemti vērā.
7.5. Līgumu elektroniski sagatavo Pasūtītājs un nosūta to Pretendentam, kuram piešķirtas Līguma slēgšanas tiesības. 
7.6. Ja Konkursa uzvarētājs neparaksta Līgumu piecu darba dienu laikā no pasūtītāja elektroniska uzaicinājuma (uzaicinājums tiek nosūtīts uz Pretendenta pieteikumā norādīto oficiālo elektroniskā pasta adresi) nosūtīšanas brīža, tad Pasūtītājam ir tiesības Publisko iepirkumu likuma noteiktajā kārtībā pieņemt lēmumu slēgt Līgumu ar nākamo Pretendentu, kura piedāvājums atbilst visām prasībām un ir saimnieciski visizdevīgākais piedāvājums saskaņā ar Konkursa nolikuma prasībām.
7.7. Līguma izpildē iesaistītā personāla un apakšuzņēmēju nomaiņa, kā arī papildu personāla un apakšuzņēmēju iesaistīšana Līguma izpildē iespējama Publisko iepirkumu likuma un Līgumā noteiktajā kārtībā un gadījumos.
7.8. Pasūtītājam ir tiesības neslēgt Līgumu, kā arī vienpusēji atkāpties no noslēgtā iepirkuma līguma izpildes, ja Līgumu nav iespējams izpildīt tādēļ, ka Pretendentam  vai Starptautisko un Latvijas Republikas nacionālo sankciju likuma 11.1panta pirmajā daļā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.9. Iepirkuma rezultātā noslēgtais Līgums ir vispārpieejama informācija Publisko iepirkumu likuma noteiktajā apjomā.
8. IEPIRKUMA KOMISIJAS TIESĪBAS UN PIENĀKUMI
8.1. [bookmark: _Toc317768937][bookmark: _Toc317769062]Iepirkuma komisijas tiesības:
8.1.1. noraidīt pretendenta piedāvājumu, ja pretendents nav ievērojis Konkursa nolikumā noteiktās prasības;
8.1.2. pieprasīt, lai pretendents izskaidro savā piedāvājumā ietverto informāciju. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos;
8.1.3. labot aritmētiskās kļūdas pretendentu finanšu piedāvājumos, informējot par to pretendentus;
8.1.4. pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;
8.1.5. izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma līgumu ar Pasūtītāju;
8.1.6. pārtraukt Iepirkumu, ja pretendenta piedāvājums pārsniedz pasūtītāja finanšu iespējas.
8.2. Iepirkuma komisijas pienākumi:
8.2.1. nodrošināt iepirkuma procedūras norisi un dokumentēšanu;
8.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
8.2.3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par nolikumu;
8.2.4. vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo nolikumu, izvēlēties piedāvājumu vai pieņemt lēmumu par iepirkuma procedūras izbeigšanu, neizvēloties nevienu piedāvājumu;
8.2.5. noraidīt pretendenta piedāvājumu, ja tas nav iesniegts par pilnu iepirkuma priekšmeta apjomu;
9. PRETENDENTA TIESĪBAS UN PIENĀKUMI
9.1. [bookmark: _Toc317768938][bookmark: _Toc317769063]Pretendenta tiesības:
9.1.1. apvienoties grupā ar citiem pretendentiem un iesniegt vienu kopēju piedāvājumu;
9.1.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
9.1.3. pēc piedāvājuma iesniegšanas iepirkumā, pārsūdzēt pieņemto lēmumu, ja uzskata, ka ir aizskartas tā tiesības vai ir iespējams šo tiesību aizskārums;
9.2. Pretendenta pienākumi:
9.2.1. sagatavot piedāvājumu atbilstoši nolikuma prasībām;
9.2.2. sniegt patiesu informāciju par savu kvalifikāciju un piedāvājumu;
9.2.3. sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai, iepirkuma komisijas norādītajā termiņā;
9.2.4. segt visas izmaksas, kas saistītas ar piedāvājumu sagatavošanu un iesniegšanu;
9.2.5. līdz piedāvājuma iesniegšanas termiņa beigām sekot līdzi informācijai par iepirkuma norisi EIS e-konkursu apakšsistēmā, šī iepirkuma sadaļā, ņemot vērā, ka Pasūtītājs nodrošina brīvu un tiešu elektronisku pieeju iepirkuma dokumentiem;
9.2.6. Izraudzītajam pretendentam jāparaksta iepirkuma līgums ne vēlāk kā 5 (piecu) darba dienu laikā pēc Pasūtītāja uzaicinājuma.
9.3. Ja izraudzītais pretendents neparaksta iepirkuma līgumu noteiktajā termiņā, Pasūtītājs to uzskata par atteikumu slēgt līgumu un ir tiesīgs slēgt līgumu ar pretendentu, kurš piedāvājis nākamo saimnieciski izdevīgāko piedāvājumu.
10. CITI NOTEIKUMI
10.1. Citi noteikumi attiecībā uz iepirkuma norisi, kas nav atrunāti šajā nolikumā, nosakāmi saskaņā ar Latvijas Republikā spēkā esošiem normatīvajiem aktiem.
10.2. Personas dati var tikt publiskot atbilstoši PIL un uz tā pamata izdoto tiesību aktu noteiktajam apjomam.
10.3. Iepirkuma īstenošanā iesaistīto fizisko personu datus Pasūtītājs tiesīgs iegūt un pārbaudīt publiskajos reģistros saskaņā ar normatīvajiem aktiem un normatīvajos aktos noteiktajā apmērā.
10.4. Strīdus gadījumā tiek ņemts vērā nolikuma teksts latviešu valodā.

11. PIELIKUMI
11.1. 1.pielikums – Pieteikums (veidlapa);
11.2. 2.pielikums – Tehniskā specifikācija un Tehniskais piedāvājums;
11.3. 3.pielikums – Finanšu piedāvājums;
11.4. 4.pielikums – Līgums (projekts).

